Баўтцэн

**Ба́ўтцэн** (), **Бу́дышын** (; ; захоўвалася да афіцыйнага перайменавання ў 1868) — горад у Германіі, у Саксоніі, адміністрацыйны цэнтр акругі Оберлаўзіц (Верхняя Лужыца). Баўтцэн лічыцца «сталіцай» лужыцкіх сербаў. Уваходзіць у склад культурна-тэрытарыяльнай аўтаноміі «Лужыцкая пасяленчая вобласць», на тэрыторыі якой дзейнічаюць заканадаўчыя акты зямель Саксоніі і Брандэнбурга, якія садзейнічаюць захаванню лужыцкіх моў і культуры лужычан. Насельніцтва складае 41,6 тыс. чал. (2005).

## Гісторыя 
 годзе з «Topographia Germaniae»]]

З пачатку VII стагоддзя Будышын — галоўны цэнтр мільчан, аднаго з плямёнаў лужыцкіх сербаў, якія да сярэдзіны 10 ст. былі заваяваныя германскімі князямі. Меркавана ў 958 у Будышыне маркграф Майсена заклаў памежную крэпасць Ортэнбург (перабудоўвалася ў 1483—1486, 1645—1648), вакол якой у далейшым сфарміраваўся горад са змяшаным сорбска-нямецкім насельніцтвам (упершыню згадваецца ў 1002). У 1018 годзе ў Будышыне заключаны мір паміж Свяшчэннай Рымскай імперыяй і Польшчай, паводле якога горад перайшоў ва ўладанні польскага караля.

З 1031—1033 гг. Будышын ізноў пад уладай імперыі, спачатку ў складзе маркграфства Майсен, затым герцагства Багемія. Каля 1213 (паводле іншых звестак, у 1240) атрымаў гарадскія правы. У 1253 адышоў да маркграфства Брандэнбург. У 1319 уключаны ў склад каралеўства Багемія, разам з якім у 1526 увайшоў ва ўладанні Габсбургскай манархіі. З 1346 адыгрываў вядучую ролю ў лужыцкім саюзе шасці гарадоў. Цяжка пацярпеў у перыяд Гусіцкіх войнаў 1419—1437 гадоў і Трыццацігадовай вайны 1618—1648 гадоў. У 1523—1524 гадах у Будышыне была праведзена Рэфармацыя. У 1635 годзе увайшоў у склад курфюрства Саксонія (у 1806—1918 каралеўства).

У час вайны 6-й антыфранцузскай кааліцыі супраць Францыі армія Напалеона I ў 1813 годзе нанесла пры Баўтцэне паражэнне расійска-прускім войскам. У 1815 годзе скасаваны Саюз шасці гарадоў. З 1871 разам з Саксоніяй увайшоў у склад Германскай імперыі.

Моцна разбураны ў гады Другой сусветнай вайны. З 1945 у савецкай зоне акупацыі Германіі. Да пачатку 1950-х гадоў у Баўтцэне знаходзіўся лагер для інтэрнаваных № 4 НКУС (з 1946 МУС) СССР. У 1949—1990 у складзе ГДР; з 1956 месцазнаходжанне галоўнай палітычнай турмы МДБ ГДР («Баўтцэн-2», народная назва «Жоўтая бяда»), у якой у 1993 створаны мемарыяльны музей.

## Славутасці 
Архітэктурнае аблічча цэнтральнай часткі горада вызначаюць крэпасць Ортэнбург, вежы былой гарадской сцяны —  (1403),  (1490—1492) і інш.,  (1293—1303; перабудаваны ў другой палове XV стагоддзя),  (XV стагоддзе), а таксама якая з’яўляецца сімвалам горада былы воданапорная вежа  (1558, аўтар праекта В. Роршайт; цяпер Музей тэхнікі). Барочная архітэктура прадстаўлена  (1729—1732) і шэрагам жылых дамоў. З пазнейшых будоў вылучаюцца  (1888—1891) і  цераз раку Шпрэе (1908—1909). 

Ortenburg bautzen protschenberg.jpg|Крэпасць Ортэнбург і Саляны дом
Bautzen - Innere Lauenstraße - Lauenturm 01 ies.jpg|
Budyšin – Bohata wěža 2017.jpg|
St Petri church Bautzen 101.JPG| 
Budyšin – Michałska cyrkej 3.jpg|
Alte_Wasserkunst_Bautzen_101.jpg|
Town hall Bautzen 100.JPG|
City Bautzen Germany 102.JPG|Барочная гарадская забудова
Maria-und-Martha-Kirche_August-Bebel-Platz_7_Bautzen_2.JPG|
Bautzen - Friedensbrücke (Alte Wasserkunst) 02 ies.jpg|

## Культура 
Баўтцэн — культурны цэнтр лужычан, сядзіба цэнтральнага кіраўніцтва іх нацыянальнай арганізацыі «Домавіна» («Радзіма»), аднайменнага сербалужыцкага выдавецтва, Сербалужыцкага інстытута, Музея лужыцкіх сербаў. Дзейнічае . У Баўтцэне дзейнічаюць Нямецка-сербалужыцкі народны тэатр і . 

Budyšin Serbski Dom.JPG|«Сербалужыцкі дом», у якім знаходзіцца сядзіба  «Домавіны»
Tuchmacherstraße 27 Bautzen 2.jpg|Будынак, у якім размяшчаецца выдавецтва «Домавіна»
BZ-Bahnhofstr06.jpg|Будынак Сербалужыцкага інстытута
Bautzen - Ortenburg - Sorbisches Museum 01 ies.jpg|Будынак Музея лужыцкіх сербаў
Bautzen - Kornmarkt - Stadtmuseum 04 ies.jpg|
Bautzen_Theater.JPG|Нямецка-сербалужыцкі народны тэатр

## Эканоміка 
У горадзе развіты вагонабудаванне, вытворчасць тэле- і радыёапаратуры; народныя промыслы.
## Вядомыя ўраджэнцы і жыхары 
* Кіта Лоранц

## Гарады-пабрацімы 
* Вормс (з 1990)
* Гайдэльберг (з 1991)
* Дро, Францыя (з 1992)
* Ябланец-над-Нісаў, Чэхія (з 1993)
* Яленя Гура, Польшча (з 1993)

## Спасылкі 
* Афіцыйны сайт.


Катэгорыя:Гарады Саксоніі